section_heading: Biološke karakteristike
paragraph_text: Ovaj Pokémon ima spor metabolizam jer skoro čitav dan provede potpuno miran, na jednom mjestu, kako ne bi izgubio toliko mu važnu vlagu od pustinjskog sunca. Preko noći, kada temperatura značajno padne, Cacturne će polako pratiti ljude koji se kreću pustinjom. Kada izmoreni čovjek napokon prestane hodati, Cacturne će napasti, upijajući vlagu i tjelesne tekućine iz žrtvinog tijela.